กองทัพประกาศจุดยืนหนุน รบ.ตู่,เปิดเทอม ครม. ประยุทธ์ 2 คึกคัก รมต.แห่ไหว้สิ่งศักดิ์สิทธิ์ เอาฤกษ์เอาชัย บิ๊กป๊อก กำชับ 2 รมช.ทำงานเป็นทีม ไม่มีแบ่งแยก นิพนธ์ แก้ไม่จบครหา ปัดเอี่ยว ทุจริต อบจ. ณัฏฐพล ขนมือ อาชีพเช็กยิบงบฯ กระทรวงศึกษาฯ พุทธิพงษ์ เล็งตั้งศูนย์สกัดเฟกนิวส์ เฉลิมชัย นำทีมไหว้รอบทิศ 5 จุด คุยปีนี้ได้เห็นยางพารา กก.ละ 65 บาท ธรรมนัส ลั่นลุยงานล้างภาพ รมต.แบล็กลิสต์ โชว์แมนยกห้องให้ มนัญญา ตกบ่ายเดินดูไม่ถูกใจ ย้ายวิกยึดชั้น 3 อาคาร 1 สั่งรื้อใหม่ใน 7 วัน เจ้าหน้าที่กระทรวงเกษตรฯ มึน รมต.ยึดฮวงจุ้ย ไม่ยอมนั่งหลังกระทรวงกลัวโลกลืม ทีมคมนาคมเอฟซีครื้นเครง วิรัช เห่อลูกชายยกครัวอวยพร อธิรัฐ ด้าน ศักดิ์สยาม โวยุคนี้ไม่มีค่าโง่ บิ๊กตู่ เก็บตัวเตรียมแถลงนโยบายรัฐบาล ชวน ให้ 3 วันไฟเขียวฝ่ายค้านซักฟอกความสามารถรัฐมนตรี พท.จัดทัพ 50 ส.ส. ถล่ม 6 ด้าน 14 รมต.,คณะรัฐมนตรี (ครม.) รัฐบาล ประยุทธ์ 2 เดินเครื่องเข้ากระทรวงเริ่มงานใหม่กันอย่างคึกคัก โดยต่างประสานเสียงพร้อมเตรียมข้อมูลตอบชี้แจงในการอภิปรายร่างนโยบายรัฐบาลอย่างเต็มที่,บิ๊กป๊อก กำชับ 3 รมต.ไม่มีแบ่งแยก,เมื่อเวลา 06.40 น. วันที่ 18 ก.ค. ที่กระทรวง มหาดไทย พล.อ.,อนุพงษ์ เผ่าจินดา, รมว.มหาดไทย เข้าสักการะสิ่งศักดิ์สิทธิ์ประจำกระทรวงมหาดไทยเริ่มต้นการทำงานวันแรกใน ครม.ใหม่ โดย พล.อ.อนุพงษ์กล่าวว่า การหารือและมอบนโยบายให้ส่วนราชการ และวิดีโอคอนเฟอเรนซ์กับ ผวจ.ทั่วประเทศเพื่อให้รับทราบแนวทางการทำงาน จะเปิดโอกาสให้ รมช.มหาดไทยทั้ง 2 คนแนะนำตัว การแบ่งงานจะพูดคุยอย่างไม่เป็นทางการก่อนรัฐบาลจะแถลงนโยบายต่อรัฐสภา เป้าหมายที่สำคัญเน้นการตั้งรับการเปลี่ยนแปลงของสิ่งแวดล้อมที่มีผลกระทบกับประชาชน รวมถึงเศรษฐกิจปากท้อง รัฐมนตรีในกระทรวงจะต้องไม่มีการแบ่งแยก ทุกเรื่องที่เกี่ยวข้องกับนโยบายของกระทรวง จะต้องคุยกันให้เป็นแนวทางเดียวกัน ส่วนที่มีฝ่ายค้านคอยตรวจสอบเข้มข้นขึ้นเป็นเรื่องที่ดีในระบอบประชาธิปไตย คนใช้อำนาจต้องถูกตรวจสอบถ่วงดุลเรื่องความโปร่งใส ความเหมาะสมของแผนงานโครงการ,นิพนธ์ ยันเปล่าเอี่ยวทุจริต อบจ.,ต่อมาเวลา 08.00 น. นายทรงศักดิ์ ทองศรี รมช.มหาดไทย เดินทางเข้ากระทรวงและสักการะสิ่งศักดิ์สิทธิ์ จากนั้นเวลา 08.45 น. นาย,นิพนธ์ บุญญามณี, รมช.มหาดไทย เข้าสักการะสิ่งศักดิ์สิทธิ์และให้สัมภาษณ์ว่าพร้อมทำงานจะได้รับผิดชอบงานใดต้องรอแบ่งงานอย่างเป็นทางการก่อน เชื่อมั่นจะใช้ประสบการณ์ที่เคยช่วยงานในกระทรวงมหาดไทย ประกอบกับได้ทำงานท้องถิ่นและเป็น ส.ส.ในพื้นที่มาเป็นระยะเวลายาวนาน ทำให้เชื่อมั่นว่าจะสร้างความเข้มแข็งให้กับท้องถิ่นได้ สำหรับกรณีที่ถูกร้องตรวจสอบการจัดซื้อรถดับเพลิงขณะดำรงตำแหน่งนายก อบจ. สงขลา ไม่กังวลใจอะไร เพราะไม่ได้เกี่ยวข้องกับการทุจริตและเป็นโอกาสดีที่จะชี้แจงเรื่องที่ถูกร้องเรียน,ทรงศักดิ์ ขอร่วมมือเป็นเอกภาพ,ต่อมามีการประชุมระหว่างรัฐมนตรีทั้ง 3 คนร่วมกับปลัดกระทรวง อธิบดี หัวหน้าส่วนราชการ และวีดิโอคอนเฟอเรนซ์ร่วมกับ ผวจ.ทั่วประเทศ พล.อ.อนุพงษ์กล่าวว่า เชื่อว่ารัฐมนตรีทั้ง 2 คนจะ นำประสบการณ์ทั้งในระดับพื้นที่ใกล้ชิดประชาชนและนโยบายของพรรคการเมืองมาปรับและบูรณาการทำงานร่วมกันโดยไม่มีการแยกส่วน พร้อมเน้นย้ำหัวหน้าส่วนราชการให้ทำงานไปตามบท หน้าที่รัฐมนตรี จะไม่เข้าไปยุ่งเกี่ยว ส่วนไหนที่เป็นหน้าที่โดยตรงให้ดำเนินการได้ทันที ต้องใช้งบประมาณอย่างโปร่งใสภายใต้แผนงานที่กำหนด,ด้านนายทรงศักดิ์กล่าวว่า ดีใจและรู้สึกอบอุ่นที่ได้รับการต้อนรับ เป็นนักการเมืองมา 9 สมัย เคยทำงานมาหลายหน้าที่แต่ไม่เคยทำงานในกระทรวงมหาดไทย ที่รู้จักประชาชนตั้งแต่เกิดจนเสียชีวิตทุกกระทรวงต้องพึ่งพาเชื่อมโยงข้อมูลต่างๆ การทำงานแม้ รมช.จะมาจากต่างพรรคการเมือง แต่จะบูรณาการกัน อะไรที่เป็นประโยชน์ จะร่วมมือกันเพื่อความเป็นเอกภาพ,เทวัญ ถือฤกษ์สะดวกเข้าทำเนียบฯ,เมื่อเวลา 07.30 น. ที่ทำเนียบรัฐบาล นาย,เทวัญ ลิปตพัลลภ, รมต.ประจำสำนักนายกรัฐมนตรี หัวหน้าพรรคชาติพัฒนา เข้าทำเนียบฯ พร้อม ส.ส.และทีมงาน ขึ้นไปสักการะพระพรหมบนตึกไทยคู่ฟ้า แล้วลงมาไหว้ศาลพระภูมิและศาลตายายเพื่อเป็นสิริมงคล พาสื่อชมห้องทำงานที่ชั้น 2 ตึกบัญชาการ 1 ที่ได้อัญเชิญพระนิรันตราย 2515 วัดราชประดิษฐ์,สถิตมหาสีมารามมาตั้งบูชา นายเทวัญกล่าวว่า ถือฤกษ์สะดวกมาทำงานให้ประเทศชาติ การแบ่งงานแล้วแต่นายกฯ มอบหมาย จะทำเต็มที่ให้ดีที่สุด ด้วยความซื่อสัตย์สุจริต ส่วนนโยบายรัฐบาลของชาติพัฒนามีเรื่องเศรษฐกิจรากหญ้า อยากกระตุ้นด้านการท่องเที่ยว และอุตสาหกรรม สำหรับการแก้ไขรัฐธรรมนูญคงต้องคุยกันในพรรคและในพรรคร่วมรัฐบาล เมื่อถามว่า ฝ่ายค้านเตรียมซักฟอก ครม.แล้ว นายเทวัญ ตอบว่า เป็นกติกาปกติของสภาฯ ถ้าทำหน้าที่ซื่อสัตย์ก็ไม่ต้องระมัดระวังอะไร,ณัฏฐพล ขนมืออาชีพสแกนงบฯ ศธ.,เมื่อเวลา 07.49 น. ที่กระทรวงศึกษาธิการ (ศธ.) นาย,ณัฏฐพล ทีปสุวรรณ, รมว.ศึกษาธิการ พร้อมคุณหญิงกัลยา โสภณพนิช และนางกนกวรรณ วิลาวัลย์ รมช.ศึกษาธิการ เดินทางเข้ากระทรวง โดยนายณัฏฐพลกล่าวว่า วาระเร่งด่วนไม่ว่าพัฒนาครู สร้างเด็กและเยาวชนให้มีทักษะในศตวรรษที่ 21 จะพัฒนาคุณภาพการศึกษาไทยให้ก้าวกระโดดเทียบเท่าสากล และต้องการพัฒนาคุณภาพชีวิตครูให้ดียิ่งขึ้น จะปรับหลักสูตรการศึกษาต่างๆให้ทันสมัยต่อโลกยุคดิจิทัล ทั้งหมดตั้งเป้าว่าจะทำให้เกิดขึ้นได้ภายใน 1 เดือน จะมีทีมงานมืออาชีพด้านการคลังเข้ามาดูแลงบประมาณ ศธ.ว่าถูกใช้อย่างคุ้มค่าและถูกต้องหรือไม่ การแบ่งงานให้คุณหญิงกัลยาดูแลสำนักงานเลขาธิการสภาการศึกษา สถาบันทดสอบทางการศึกษาแห่งชาติ (สทศ.) สำนักงานรับรองมาตรฐานและประเมินคุณภาพการศึกษา (สมศ.)สถาบันส่งเสริมการสอนวิทยาศาสตร์และเทคโนโลยี (สสวท.) และโรงเรียนมหิดลวิทยานุสรณ์ นางกนกวรรณรับผิดชอบสำนักงานคณะกรรมการส่งเสริมการศึกษาเอกชน (สช.) สำนักงานส่งเสริมการศึกษานอกระบบและการศึกษาตามอัธยาศัย (กศน.) และสำนักงานลูกเสือแห่งชาติ ส่วนตนจะดูแลสำนักงานคณะกรรมการการศึกษาขั้นพื้นฐาน (สพฐ.) และสำนักงานคณะกรรมการการอาชีวศึกษา (สอศ.) และสำนักงานปลัด ศธ.,อิทธิพล เดินแจกยิ้มทักทายบิ๊ก วธ.,ที่กระทรวงวัฒนธรรม (วธ.) เมื่อเวลา 08.29 น. นายอิทธิพล คุณปลื้ม รมว.วัฒนธรรม เดินทางเข้าสักการะศักดิ์สิทธิ์ประจำกระทรวงด้วยใบหน้าสดใสเดินยิ้มทักทายผู้บริหารและข้าราชการในสังกัดที่มาร่วมต้อนรับอย่างเป็นกันเอง ก่อนขึ้นไปบนห้องทำงานชั้น 7 โดยนายอิทธิพลอัญเชิญพระพุทธวชิโรภาสศาสดา มาประดิษฐานบนโต๊ะหมู่บูชาในห้องทำงาน จากนั้นจึงเชิญผู้บริหารระดับสูงหารือถึงแนวทางการทำงานของกระทรวง,พิพัฒน์ ผุดอาสาสมัครท่องเที่ยว,เมื่อเวลา 08.29 น. นายพิพัฒน์ รัชกิจประการ รมว.การท่องเที่ยวและกีฬา เข้ากระทรวงการท่องเที่ยวฯ มีคณะผู้บริหารทั้งส่วนราชการ รัฐวิสาหกิจในสังกัด รวมถึงภาคเอกชนด้านการท่องเที่ยวให้การต้อนรับคึกคัก จากนั้นไปกราบไหว้พระภูมิและสิ่งศักดิ์สิทธิ์ประจำกระทรวง นายพิพัฒน์เปิดเผยว่าสิ่งแรกที่จะเริ่มทำต้องหาทางสนับสนุนให้ต่างชาติมาเที่ยวให้มากขึ้น ด้านกีฬาจะพัฒนากีฬาเยาวชนเป็นนักกีฬาอาชีพ ดึงทัวร์นาเมนต์ระดับโลกมาจัดที่ประเทศไทยมากขึ้น เช่น ปัจจุบันโมโตจีพี และที่นายกฯต้องการวิ่งเทรลเป็นการท่องเที่ยวเชิงกีฬาหรืออีสปอร์ต นำรายได้เข้าประเทศ เรื่องเร่งด่วนต้องเร่งสร้างความมั่นใจเรื่องความปลอดภัยให้นักท่องเที่ยวเป็นหลักก่อน โดยจะสร้างอาสาสมัครการท่องเที่ยวตามชุมชน เข้ามาช่วยกันดูแลนักท่องเที่ยวที่เดินทางไปยังพื้นที่ตัวเอง เพราะหากจะขอใช้เจ้าหน้าที่กำลังอาจไม่เพียงพอ จะเร่งทำให้เกิดขึ้นในปีนี้ทันที,บี เล็งตั้งศูนย์ข่าวสกัดเฟคนิวส์,เมื่อเวลา 08.30 น. นาย,พุทธิพงษ์ ปุณณกันต์, รมว.ดิจิทัลเพื่อเศรษฐกิจและสังคม (ดีอี)เดินทางมาที่กระทรวงดีอี ณ ศูนย์ราชการแจ้งวัฒนะ เพื่อสักการะพระพรหม พระพิฆเนศ พระแม่ธรณี มีการจัดเครื่องสักการะชุดใหญ่เชิญพราหมณ์ทำพิธีบวงสรวง จากนั้นเดินมายังอาคารบี ชั้น 9 และถือฤกษ์ดี 10.39 น.กราบพระนาคปรกที่นิมนต์มาจากบ้านแล้วขึ้นนั่งโต๊ะทำงานเอาฤกษ์เอาชัย นายพุทธิพงษ์กล่าวว่า สิ่งแรกที่จะทำคือปรับปรุงเว็บไซต์และช่องทางสื่อสารของกระทรวงดีอีให้ทันสมัย ประชาชนค้นข้อมูลข่าวสารได้ทั่วถึง วางแนวทำงานไว้ 3 แนวทางคือ,1.ดิจิทัลเพื่อเศรษฐกิจ สนับสนุนให้ทุกธุรกิจ นำเทคโนโลยีดิจิทัลทันสมัยมาใช้ 2.ดิจิทัลเพื่อสังคมให้ประชาชนเข้าถึงและรู้เท่าทันใช้เทคโนโลยีอย่างสร้างสรรค์ 3.ดิจิทัลเพื่อความมั่นคงของประเทศ ปัจจุบันมีข่าวไม่จริง ข่าวลือ เช่น ข่าวแผ่นดินไหว ข่าวสึนามิ สร้างความตื่นตระหนกจำนวนมาก จึงมีแนวคิดจะตั้งศูนย์สกัดข่าวปลอม (Fake News) เพื่อไม่ให้ประชาชนสับสน,เฉลิมชัย นำทีม รมช.เซ่นไหว้ 5 จุด,เมื่อเวลา 08.49 น. ที่กระทรวงเกษตรและสหกรณ์ นาย,เฉลิมชัย ศรีอ่อน, รมว.เกษตรและสหกรณ์ พร้อมด้วย รมช.เกษตรฯทั้ง 3 คน คือ ร.อ.ธรรมนัส พรหมเผ่า น.ส.มนัญญา ไทยเศรษฐ์ และนายประภัตร โพธสุธน เข้าสักการะสิ่งศักดิ์สิทธิ์ประจำกระทรวง เช่น พระพิรุณทรงนาคองค์ใหม่หน้ากระทรวง และองค์เก่าในห้องพิพิธภัณฑ์ พระภูมิชัยมงคล ท้าวเวสสุวรรณ ศาลตายาย รวม 5 จุด จากนั้นนายเฉลิมชัยให้สัมภาษณ์สื่อมวลชนก่อนจะเดินนำ รมช.ทั้ง 3 คนเดินดูห้องทำงานปีกขวาของ กระทรวงที่จัดไว้เป็นห้องทำงานของ ร.อ.ธรรมนัส กับ น.ส.มนัญญา ต่อมา รมช.แยกย้ายเข้าห้องทำงาน ตัวเอง เพื่อรับกระเช้าแสดงความยินดีจากหัวหน้าส่วนราชการและภาคเอกชนที่มาต่อแถวรอเข้าพบจำนวนมากจนแน่นพื้นที่ชั้น 2 ของกระทรวง,ปีนี้ได้เห็นยางพาราโลละ 65 บาท,นายเฉลิมชัยให้สัมภาษณ์ว่า ได้นำพระสมัยสุโขทัย พระเก่าแก่จากสำนักงานมาตั้งบูชาตั้งแต่เมื่อวันที่ 17 ก.ค. เข้ากระทรวงถือฤกษ์สะดวกนโยบายเร่งด่วนที่ต้องทำอันดับแรกคือ แก้ไขภัยแล้ง จากฝนทิ้งช่วง เตรียมให้มีน้ำเพียงพอ เร่งแก้ปัญหาราคาสินค้าเกษตรตกต่ำ โดยเฉพาะข้าวและยางพาราจะทำตามนโยบายประกันรายได้ที่หาเสียงไว้ พร้อมแก้โรคระบาดพืช สัตว์ ปัญหาประมงเป็นเรื่องด่วน ทั้งหมด การแบ่งงาน 3 รมช.เกษตรฯจะหารือหลัง แถลงนโยบายรัฐบาลต่อรัฐสภา เรื่องห้องทำงานเป็นแค่ส่วนประกอบเล็กน้อย ข่าวแย่งห้องทำงานเป็นเรื่องเข้าใจผิด ทุกคนตั้งใจมาทำงาน สิ่งที่ต้องทำ คือทุ่มเทการทำงานให้ประชาชนมากที่สุด การประกันรายได้เกษตรกรที่หาเสียงไว้ ต้องทำตามขั้นตอนจะไม่ผิดคำพูดขอให้รอดู รับประกันว่าจะทำงานเต็มที่ไม่นานเกินรอ ราคายางพารา กก.ละ 65 บาท จะทำให้เห็นภายในปีนี้,ประภัตร ฟิตควง 2 รมช.ดูน้ำ 2 เขื่อน,ด้านนายประภัตรเดินนำผู้สื่อข่าวเข้าไปดูห้องทำงาน รมช.เกษตรฯ ห้องที่ 121 และไหว้พระปางประทานพร พร้อมกล่าวว่าตั้งใจมาทำงาน ไม่ได้มาแย่งห้องทำงาน เรื่องเร่งด่วนคือการแก้ปัญหาน้ำ ในวันที่ 19 ก.ค. รมช.เกษตรฯทั้ง 3 คน จะไปดูสถานการณ์น้ำในเขื่อนภูมิพลและเขื่อนสิริกิติ์ เพื่อวางแนวทางรับมือปัญหาน้ำจะเชิญตัวแทนเกษตรกรทั้ง 15 จังหวัดมาหารือด้วย ขณะนี้ต้องช่วยกันรักษาข้าวนาปีที่ปลูกครั้งแรกในปีนี้ไปรอดให้ได้ และจะประสานไปยังนายวราวุธ ศิลปอาชา รมว.ทรัพยากรธรรมชาติฯ เพื่อเอาน้ำใต้ดินมาช่วยเกษตรกรด้วย ปัจจุบันชาวนามีต้นทุนขั้นต่ำ 5,000 บาทต่อตัน แต่ผลผลิตทำได้อยู่ที่ 600-800 กิโลกรัมต่อไร่ จะต้องหาวิธีชดเชยส่วนต่าง แต่จะเรียกอะไรค่อยว่ากันอีกที ม็อบที่จะมากระทรวงเกษตรฯมาเลยพร้อมพูดคุยด้วยเสมอ,มนัญญา โอ่ 4 พรรคร่วมงานได้,ด้าน น.ส.มนัญญากล่าวว่า จะอาศัยประสบการณ์ทำงานระดับท้องถิ่นมา 10 ปี มั่นใจว่ารู้ปัญหาเกษตรกร จะนำมาเสนอต่อ รมว.เกษตรฯเพื่อหาแนวทางแก้ไข เน้นนำเทคโนโลยีเข้ามาใช้ในภาคเกษตรมากขึ้น ขบวนการบริหารจัดการเป็นสิ่งสำคัญ ที่มีคนมองว่า 4 คนมาจาก 4 พรรคจะทำงานร่วมกัน ได้หรือไม่ จะช่วยทำให้การทำงานหลากหลายมากขึ้น ทุกปัญหาทุกนโยบายต้องหารือให้เกิดการแก้ปัญหาอย่างแท้จริง เพื่อภาพรวมของประเทศ,ธรรมนัส ลั่นล้างภาพแบล็กลิสต์,ขณะที่ ,ร.อ.ธรรมนัส,ได้พาสื่อมวลชนไปดูห้องทำงานปีกขวาของกระทรวง ซึ่งเป็นห้อง รมช. เกษตรฯ เป็นห้องเลขที่ 126 ติดกับห้อง น.ส.มนัญญา เลขที่ 125 กำลังให้ช่างเร่งทำห้องใหม่ไปอยู่ตึกหลังของกระทรวงคงใช้เวลาราว 1 สัปดาห์ เพราะห้อง 126 เล็กเกินไป จะยกให้ รมช.มนัญญาใช้ทั้ง 2 ห้องยุบรวมเป็นห้องเดียว ทีมงานจาก จ.อุทัยธานี มีมากใช้แค่ห้องเดียวคงไม่พอ ส่วนตนจะดูห้องใหม่ที่อาคารด้านหลัง ได้ให้พระอาจารย์มาดูแล้วว่าตรงส่วนไหนเหมาะสม ตนเป็นศิษย์มีอาจารย์ พร้อมหาฤกษ์ดีเข้าห้องทำงานอีกครั้ง การทำงานครั้งนี้จะต้องล้างภาพรัฐมนตรีแบล็กลิสต์ เพราะมาจากดิน เข้าใจดีว่าทำไมเกษตรกรถึงยากจน มาจากปัญหาผลิตอะไรได้แต่ไม่มีที่ขาย จึงต้องหาตลาดให้ได้ ตั้งใจทำทันที การซักฟอกของฝ่ายค้านเตรียมรับมือไว้แล้วไม่กังวล,ย้ายห้องอีกยึดชั้น 3 รื้อใหม่ 1 สัปดาห์,ต่อมาช่วงบ่ายได้เกิดความวุ่นวายเรื่องห้องทำงานของ รมช.เกษตรฯขึ้นมาอีก หลังรัฐมนตรี 4 คน จาก 4 พรรค พร้อมทีมงานรวมกว่า 100 คน เข้ามาดูห้องทำงาน แต่มีพื้นที่ไม่เพียงพอรองรับได้หมด ยังไม่รวมทีมงานของกรมต่างๆที่ต้องให้ข้อมูลกับรัฐมนตรี จึงมีการสั่งปรับปรุงห้องทำงานอดีตทีมที่ปรึกษา รมว.เกษตรฯให้ทีมงาน รมว.เกษตรฯใช้ห้องทำงานตลอดแนวยาว 5 ห้องบนชั้น 2 อาคาร 2 ส่วนห้องทำงาน น.ส.มนัญญา ไทยเศรษฐ์ รมช.เกษตรฯ จัดใหม่ยึดโซนปีกขวาของกระทรวงยุบรวมห้อง 125-126 ส่วน ร.อ.ธรรมนัส หลังเสียสละห้องให้ น.ส.มนัญญาแล้ว ได้เดินดูห้องต่างๆแล้วมาสรุปจบที่ห้อง 136-138 ชั้น 3 อาคาร 1 เดิมเป็นวอร์รูมติดตามสถานการณ์ภัยพิบัติ ให้เจ้าหน้าที่เร่งถอดจอมอนิเตอร์ขนาดใหญ่ โต๊ะประชุม และอุปกรณ์ออกแล้วปรับแต่งใหม่เป็นห้องทำงานของ ร.อ.ธรรมนัส และทีมงานจาก จ.พะเยา จะใช้ห้องส่วนต่อขยายตึก 3 กำหนดปรับแต่งทุกห้องจะเสร็จสิ้นใน 1 สัปดาห์ โดยจะนิมนต์อาจารย์ปื๊ดจากวัดสัมพันธวงศ์มาดูฮวงจุ้ยให้ด้วย,จนท.มึน รมต.ยึดฮวงจุ้ยกลัวโลกลืม,ด้านเจ้าหน้าที่กระทรวงเกษตรฯ ระบุว่า ยังไม่รู้ปัญหาห้องทำงานจะจบหรือไม่ รัฐมนตรีแต่ละคนมาจากต่างพรรค การจะอยู่โซนเดียวกันคงไม่ได้ อีกทั้งไม่มีใครยอมนั่งห้องทำงานด้านในหรือด้านหลังของอาคาร คาดว่าคงเกรงจะทำให้ถูกบดบังรัศมีลดบารมี หรือยึดตามหลักฮวงจุ้ยไม่ว่ารัฐมนตรีสมัยรัฐบาลใดจะถือกันมากเรื่องทิศทางห้องทำงาน ถ้าส่งพลังงานที่ดีการทำงานจะโดดเด่น เพราะกลัวจะเป็นรัฐมนตรีโลกลืม,วิรัช เห่อลูกชายยกครัวยินดี อธิรัฐ,ที่กระทรวงคมนาคม เมื่อ 08.58 น. นายศักดิ์สยาม ชิดชอบ รมว.คมนาคม พร้อมนายอธิรัฐ รัตนเศรษฐ และนายถาวร เสนเนียม รมช.คมนาคม เดินมาถึงกระทรวงคมนาคมพร้อมกัน จากนั้นเวลา 09.09 น. ได้สักการะสิ่งศักดิ์สิทธิ์ประจำกระทรวงทั้งพระพุทธคมนาคมบพิตร สักการะศาลพระภูมิชัยมงคล พระบรมสารีริกธาตุ ต่อมาให้คณะผู้บริหารระดับสูงเข้าแนะนำตัว ที่ห้องประชุม ชั้น 3 อาคารสโมสร แล้วมาพบปะสื่อมวลชน โดยก่อนที่รัฐมนตรีทั้งหมดจะเข้ากระทรวงได้นัดรวมตัวกันที่โรงแรมปริ๊นเซส หลานหลวง มีนายชัยวัฒน์ ทองคำคูณ ปลัดกระทรวง ไปรับและนั่งรถพามาที่กระทรวงคมนาคมพร้อมกัน ทั้งนี้ นายวิรัช รัตนเศรษฐ ส.ส.บัญชีรายชื่อ และแกนนำพรรคพลังประชารัฐ บิดาของนายอธิรัฐ และนางทัศนียา รัตนเศรษฐ ส.ส.นครราชสีมา พร้อมลูกชายอีก 2 คน และทีมงานจากโคราชเดินทางมาที่กระทรวงคมนาคมเพื่อแสดงความยินดีกับลูกชายคนโต โดยทีมงานนายอธิรัฐอุ้มพระพุทธรูปสำริดปางสมาธิและพระแก้วมรกต นายวิรัชเดินนำขบวนพระพุทธรูปขึ้นไปยังห้องทำงานของนายอธิรัฐที่ชั้น 3 ตึก 1 เมื่อนายอธิรัฐมาถึงห้อง นายวิรัชและนางทัศนียาได้อวยพรให้ลูกประสบความสำเร็จ ตั้งใจทำงานเมื่อมีโอกาสมาเป็น รมช.คมนาคม โดยนายอธิรัฐได้ก้มกราบแทบเท้าคุณพ่อคุณแม่ ท่ามกลางความปลาบปลื้มของคณะที่ติดตามมาส่ง,ศักดิ์สยาม โวยุคนี้ไม่มีค่าโง่,นายศักดิ์สยาม ชิดชอบ รมว.คมนาคม กล่าวว่า มั่นใจว่ารัฐมนตรีจาก 3 พรรคจะทำงานร่วมกันได้ไม่มีปัญหา ล้วนเป็นศิษย์เก่ามหาวิทยาลัยธรรมศาสตร์เหมือนกัน และเคยทำงานกับนายถาวรมาแล้วที่กระทรวงมหาดไทย จะทำงานร่วมกันเป็นทีมภายใต้ คมนาคม ยูไนเต็ด หรือคมนาคม FC (เอฟซี) ไม่แบ่งแยก ทำงานแบบทีมเวิร์ก ทำการบ้านมาบ้างแล้ว รัฐมนตรีทั้ง 3 คนจะร่วมกันทำงานอย่างรอบคอบ รวดเร็ว ค่าไม่ฉลาดหรือค่าโง่จะไม่เกิดขึ้นในยุคนี้แน่นอน เพราะสมัยนี้ต้องติดคุก ไม่ใช่ต้องออกอย่างเดียว,ดอน ปรับ กต.เชิงรุก-สานต่ออาเซียน,เมื่อเวลา 09.09 น. ที่กระทรวงการต่างประเทศ นายดอน ปรมัตถ์วินัย รมว.ต่างประเทศ เข้าทำงานที่กระทรวงเป็นวันแรก เข้าสักการะสิ่งศักดิ์สิทธิ์ประจำกระทรวง เริ่มจากอนุสาวรีย์กรมพระยาเทวะวงศ์วโรปการ ศาลตายาย ศาลเจ้าที่ เทพบัวแก้วและพระรูป 2 แห่ง ที่โถงหน้าวิเทศสโมสร เพื่อเป็นสิริมงคล จากนั้นได้ถ่ายภาพร่วมกับผู้บริหารกระทรวง ก่อนให้สัมภาษณ์ว่า จะสานต่อนโยบาย 5S ครอบคลุมงานการเมือง ความมั่นคง เศรษฐกิจ สังคม วัฒนธรรม และสิ่งแวดล้อมแบบเชิงรุก เน้นผลประโยชน์ประชาชนไทยในและต่างประเทศ ปรับปรุงนโยบายการต่างประเทศให้สอดรับกับยุคดิจิทัล ให้ความสำคัญงานด้านกงสุลดูแลทุกข์สุขแรงงานและคนไทยในต่างประเทศราว 1.5 ล้านคน นายกฯได้ฝากให้สานต่อการประชุมอาเซียนที่ไทยเป็นเจ้าภาพตลอดปีนี้ให้สำเร็จบรรลุผล,สมศักดิ์ ฟังข้อมูล ป.ป.ส.ปราบยานรก,เมื่อเวลา 10.00 น. ที่สำนักงานป้องกันและปราบปรามยาเสพติด (ป.ป.ส.) นายสมศักดิ์ เทพสุทิน รมว.ยุติธรรม พร้อมด้วยคณะทำงาน เข้ารับฟังข้อมูลเกี่ยวกับงานด้านยาเสพติดและร่วมประชุมกับผู้บริหาร ป.ป.ส. นายสมศักดิ์กล่าวว่า ต้องศึกษาจากนานาประเทศว่าทำไมประชาชนถึงไม่ติดยาเสพติดหรือมีบทลงโทษอย่างไร ประเทศเรามีทั้งผู้เสพและผู้ค้าเพิ่มมากขึ้น ต้องแก้ไขให้ดีขึ้นทำสังคมให้น่าอยู่ เยาวชนรุ่นใหม่ต้องห่างยาเสพติด ป.ป.ส.ทุกคนทำงานหนัก มีข้าราชการเพียงพันกว่าคน ต้องดูแลพื้นที่ทุกตารางนิ้วของประเทศไทย ต้องยอมรับว่านักโทษที่อยู่ในกรมราชทัณฑ์ส่วนมากมาจากเรื่องยาเสพติด ต้องบูรณาการร่วมกันเคลียร์ไปทีละพื้นที่ เชื่อว่าเราจะปราบปรามยาเสพติดได้ดีขึ้นกรณีการปลูกกัญชาเวลานี้การขออนุญาตปลูกอย่างถูกต้องมีเพียงแค่ 4 แห่งเป็นสถานศึกษาและหน่วยงานของราชการ ยังไม่สามารถปลูกได้อย่างเสรี อยากฝากเตือนประชาชนจะเข้าใจผิดและถูกจับกุม ต้องระมัดระวังเวลานี้กัญชาเป็นนโยบายของรัฐบาลจริง แต่ยังใช้ได้เพียงรักษาผู้ป่วยที่ขึ้นทะเบียนไว้ ต้องติดตามการขับเคลื่อนจากกระทรวงสาธารณสุข,บิ๊กตู่ เก็บตัวเตรียมแถลงนโยบาย รบ.,สำหรับความเคลื่อนไหว พล.อ.ประยุทธ์ จันทร์โอชา นายกรัฐมนตรีและ รมว.กลาโหม เมื่อเวลา 08.45 น. นายกฯได้เดินทางเข้าทำงานที่ทำเนียบรัฐบาล ไม่มีวาระงานทางการ คาดใช้เวลาเตรียมพร้อมแถลงนโยบายรัฐบาลต่อรัฐสภาในวันที่ 25-27 ก.ค. และพิจารณาแบ่งงานรองนายกฯและ รมต.ประจำสำนักนายกรัฐมนตรีการแถลงนโยบายรัฐบาล นายกฯจะใช้เวลา 2 ชั่วโมง คณะรัฐมนตรี (ครม.) เข้าร่วมพร้อมเพรียง ส่วนการเข้าปฏิบัติหน้าที่ในฐานะ รมว.กลาโหม คาดว่าจะเป็นเดือน ส.ค. หลังแถลงนโยบายรัฐบาลเสร็จสิ้น ส่วนกรณีที่แกนนำพรรคพลังประชารัฐ (พปชร.) ทำหนังสือเชิญนายกฯและ พล.อ.ประวิตร วงษ์สุวรรณ รองนายกฯ เข้าร่วมสัมมนา ส.ส.พรรค ที่วังน้ำเขียว จ.นครราชสีมาวันที่ 21-22 ก.ค. คนใกล้ชิดนายกฯเปิดเผยว่า พล.อ.ประวิตรจะเป็นตัวแทนนายกฯไป นายกฯจะพบปะ ส.ส.พรรคพลังประชารัฐ ที่ กทม. ในวันที่ 24 ก.ค.ก่อนแถลงนโยบายรัฐบาล 1 วัน,วิษณุ ย้ำไม่ระบุกรอบเวลา,นายวิษณุ เครืองาม รองนายกรัฐมนตรี กล่าวถึงร่างนโยบายรัฐบาลว่า อยู่ระหว่างจัดพิมพ์ เข้าใจว่าจะส่งไปให้สภาฯได้ใน 1-2 วันนี้ ต้องแจกจ่ายให้สมาชิกรัฐสภา 750 คนล่วงหน้า 3 วันก่อนวันแถลงนโยบาย เมื่อถามถึงกรณีนายจุรินทร์ ลักษณวิศิษฏ์ รองนายกฯและ รมว.พาณิชย์ ระบุนโยบายแก้รัฐธรรมนูญเป็นเรื่องเร่งด่วนต้องทำใน 1 ปี นายวิษณุกล่าวว่า เป็นที่เข้าใจกันว่านโยบายเร่งด่วนเป็นสิ่งที่จะทำใน 1 ปี หรืออาจสั้นกว่าอยู่ที่ว่าจะเขียนนโยบายอย่างไร แต่รัฐบาลนี้แบ่งเป็นนโยบายเร่งด่วนกับนโยบายทั่วไป ไม่ได้ระบุระยะเวลาสำหรับนโยบายข้อใดทั้งสิ้น คำว่าเร่งด่วนคือต้องรีบทำอยู่แล้ว แต่ต้องดูจังหวะเวลาที่เหมาะสม ปัญหาปากท้องเศรษฐกิจอาจต้องทำก่อน หากรัฐบาลทำนโยบายเร่งด่วนช้าสภาฯตั้งกระทู้ถามได้ ส่วนกรณีที่นายจุรินทร์ระบุสิ่งแรกที่ต้องทำคือแก้ไขหมวดที่ว่าด้วยการแก้รัฐธรรมนูญ ไม่ทราบรายละเอียดได้ยินแต่ว่าจะแก้ เอาไว้ฟังในสภาฯแล้วกัน,แจง ส.ส.เป็น ขรก.การเมืองได้,นายวิษณุกล่าวอีกว่า วันอังคารที่ 23 ก.ค.ยังไม่มีการนัดหมายประชุม ครม. หากไม่จำเป็นอย่าเพิ่งประชุม รอให้แถลงนโยบายต่อรัฐสภาก่อน ครม.ตอนนี้ทำได้คือไหว้สิ่งศักดิ์สิทธิ์ ประชุมข้าราชการรับฟังปัญหา แต่ถ้าสั่งการตามข้อกฎหมายเป็นการ บริหารราชการแผ่นดินจะทำได้ต่อเมื่อแถลงนโยบายแล้ว เดิมทีวันที่ 23 ก.ค. สำนักเลขาธิการคณะรัฐมนตรี (สลค.) นัดหมาย ป.ป.ช.ให้มาชี้แจงการยื่นบัญชีแสดงรายการทรัพย์สินและหนี้สินของรัฐมนตรี แต่รัฐมนตรีส่วนใหญ่เป็น ส.ส.เมื่อยื่นในตำแหน่ง ส.ส.แล้วไม่จำเป็นต้องยื่นในตำแหน่งรัฐมนตรีอีก เพราะต้องยื่นใน 60 วันเหลื่อมล้ำกันพอดี ยื่นฉบับเดียวแล้วปะหน้าว่ายื่นอีกตำแหน่งหนึ่งได้ ส่วนรัฐมนตรีชุดเดิมที่เป็นต่อเนื่องไม่ต้องยื่นก็ได้ แต่เท่าที่ทราบทุกคนพร้อมใจกันยื่นบัญชีทรัพย์สิน สำหรับ ส.ส.รัฐธรรมนูญมาตรา 98 ระบุว่า ส.ส.เป็นข้าราชการไม่ได้ ยกเว้นเป็นข้าราชการการเมือง เช่น เลขาธิการและที่ปรึกษารัฐมนตรี แต่มาตรา 184 ส.ส.จะดำรงตำแหน่งฝ่ายบริหารหน่วยงานของรัฐ หรือเป็นกรรมการหน่วยงานใดไม่ได้ เป็นผลประโยชน์ขัดกัน ถ้ายึดตรงนี้ก็เป็นไม่ได้ ทั้งสองมาตราไม่ได้ขัดกัน คนละหมวดคนละเรื่อง ถือเป็นปัญหาข้อกฎหมายที่ขอรอความชัดเจนภายใน 1-2 วันนี้ ส.ส.ที่จะมาเป็นโฆษกรัฐบาลไม่น่าจะมีปัญหาอะไร แต่ยังไม่ถึงเวลาจะต้องตั้งตอนนี้ ต้องตั้งหลังแถลงนโยบาย รวมถึงการแบ่งงานรองนายกฯจะทำหลังแถลงนโยบายไปแล้ว,กอ.รมน.เชิญคนให้ข้อมูลกักตัวไม่ได้,เมื่อถามถึงข้อสังเกตว่าคำสั่ง คสช.หมดไปแล้ว แต่โอนอำนาจเรียกบุคคลปรับทัศนคติไปอยู่ที่กองอำนวยการรักษาความมั่นคงภายในราชอาณาจักร (กอ.รมน.) ว่าคำสั่งเขียนไว้ว่าเมื่อ คสช.สิ้นสุดลงวันที่ 16 ก.ค. อำนาจหน้าที่อย่างอื่นที่ติดค้างอยู่โอนไปที่ กอ.รมน. แต่ไม่ใช่เรียกใครมาปรับทัศนคติ เชิญมาให้ข้อมูลอาจในฐานะพยาน ที่ผ่านมาทำมาตลอด อยู่กับกฎหมาย กอ.รมน.มาตลอด แต่จะใช้หรือไม่ตนไม่รู้ กอ.รมน.กักตัวคนที่เชิญมาไม่ได้ เมื่อถามอีกว่า มีการมองว่าละเมิดสิทธิมนุษยชน นายวิษณุ กล่าวว่า อำนาจตามคำสั่ง คสช.ไม่มีแล้ว ถือว่าหมดไปแล้ว จากนี้อำนาจดูแลรักษาความสงบจะกลับไปเป็นของ กอ.รมน. ซึ่งมีอำนาจตาม พ.ร.บ.อยู่แล้ว,ชวน ให้ฝ่ายค้านยำใหญ่ไม่เกิน 3 วัน,เมื่อเวลา 12.45 น. ที่พรรคประชาธิปัตย์ นาย,ชวน หลีกภัย, ประธานสภาผู้แทนราษฎร ให้สัมภาษณ์กรณีฝ่ายค้านเรียกร้องให้เปิดอภิปรายนโยบายรัฐบาล 3 วัน หลังนายพรเพชร วิชิตชลชัย ประธานวุฒิสภา ระบุอภิปราย 2 วันว่า ได้ออกระเบียบวาระการประชุมเป็น 2 วัน คือระหว่างวันที่ 25-26 ก.ค.เป็นปกติอยู่แล้ว แต่ถ้าอภิปรายไม่เสร็จอภิปรายต่อได้ในวันที่ 27 ก.ค. แต่จะไม่เกิน 3 วัน ยังไม่ได้รับทราบรายละเอียดจากคณะกรรมการประสานงานพรรคร่วมรัฐบาล (วิปรัฐบาล) และคณะกรรมการประสานงานพรรคร่วมฝ่ายค้าน (วิปฝ่ายค้าน) วิป 2 ฝ่ายจะหารือว่าฝ่ายใดจะได้เวลาเท่าไหร่ แต่ละฝ่ายจะบริหารเวลากันเอง ที่ผ่านมาควบคุมเวลาได้ดี อภิปรายคนละ 2 นาที หรือ 5 นาทีไม่ต้องเตือนกัน เมื่อก่อนต่อรองกันมาก ดังนั้นเมื่อจบขอให้จบ ไม่เช่นนั้นทุกคนจะรู้สึกว่าสภาฯเหมือนเด็กเล่น ส.ว.มีสิทธิอภิปรายเหมือน ส.ส.แต่ส่วนใหญ่ ส.ว.จะไม่ได้ใช้สิทธิมากเท่า ส.ส.,ไฟเขียวซักฟอกฝีมือ รมต.,เมื่อถามว่า ฝ่ายค้านระบุว่าการอภิปรายนโยบายครั้งนี้จะพูดถึงคุณสมบัติรัฐมนตรีด้วย ทำได้หรือไม่ นายชวนกล่าวว่า ระเบียบข้อบังคับการประชุมรัฐสภาจะกำหนดไว้ว่าการอภิปรายเรื่องความเป็นไปได้ของนโยบายหรือการที่นโยบายจะประสบความสำเร็จ เขามีสิทธิอภิปรายความสามารถของบุคคลนั้นได้ ส่วนความกังวลว่าฝ่ายค้านอาจเป็นเวทีอภิปรายไม่ไว้วางใจย่อยๆ เขาทำมาโดยตลอด มีระเบียบอยู่แล้วว่าจะอภิปรายได้เพียงใด การอภิปรายความสามารถของบุคคลทำได้ ต้องย้ำคือการบริหารเวลา สภาฯจะได้ไม่เสียเวลามากนักคนอภิปรายได้ประโยชน์มากขึ้น และประเด็นที่พูดไม่ควรเยิ่นเย้อ ไม่ซ้ำซ้อนเกินไป เท่าที่เห็นสมาชิกมีความพยายามทำอยู่,พท.จัด 50 ส.ส.ซักฟอกนโยบาย,เมื่อเวลา 11.00 น. ที่พรรคเพื่อไทย นายสมพงษ์ อมรวิวัฒน์ หัวหน้าพรรคเพื่อไทย เป็นประธานการประชุมร่วมพิเศษระหว่างคณะกรรมการบริหารพรรค คณะกรรมการยุทธศาสตร์พรรค และคณะกรรมการประสานงานพรรค (วิป) เพื่อหารือถึงการอภิปรายนโยบายรัฐบาลต่อรัฐสภา จากนั้นนายสุทิน คลังแสง ส.ส.มหาสารคาม แถลงหลังการประชุมว่า การแถลงนโยบายรัฐบาลประชาชนสนใจไม่ควรขี้เหนียวเวลา กว่า 5 ปีสังคมไม่ได้ตรวจสอบอะไรเลย ชาวบ้านฝากมาขอใช้เวลาอภิปราย 3 วัน มี ส.ส.แสดงความจำนงอภิปรายเกือบ 50 คน แบ่งเป็น 6 กลุ่ม มีหัวหน้าชุดและอดีตผู้บริหารพรรค รัฐมนตรีและนักวิชาการเป็นพี่เลี้ยง วันที่ 22 ก.ค.จะเริ่มติวเข้มกัน ส่วนเทคนิคคำพูด ร.ต.อ.เฉลิม อยู่บำรุง นายจาตุรนต์ ฉายแสงและนายอดิศร เพียงเกษ แกนนำพรรค จะเป็นวิทยากรให้ ยืนยันจะเกิดประโยชน์กับการทำงานของรัฐบาลแน่นอน ถ้ารัฐบาลทำไม่ได้จริงๆคำตอบสุดท้ายจึงจะเป็นการล้มรัฐบาล,จัดกลุ่มชำแหละ 6 ด้านขยี้ 14 รมต.,นายอนุสรณ์ เอี่ยมสะอาด รองโฆษกพรรคเพื่อไทย กล่าวว่า เนื้อหาการอภิปรายแบ่งเป็น 6 กลุ่ม ได้แก่ด้านเศรษฐกิจ อาทิ สินค้าเกษตรราคาตกต่ำ ด้านการเมือง อาทิ กฎหมาย หลักธรรมาภิบาล การแก้ไขรัฐธรรมนูญและคุณสมบัติของรัฐมนตรี ด้านความมั่นคง อาทิ สิทธิเสรีภาพของประชาชน ด้านสังคม อาทิ การสาธารณสุข ยาเสพติด ด้านการศึกษาและด้านการกระจายอำนาจ นายสมพงษ์ อมรวิวัฒน์ หัวหน้าพรรคเพื่อไทยและผู้นำฝ่ายค้านจะอภิปรายเปิดประเด็นและสรุปปิดท้าย เราเฉลยข้อสอบให้ด้วยซ้ำแบ่งรัฐมนตรีที่มีปัญหาเป็น 4 กลุ่มคือ 1.กลุ่ม 3 ป.คือ พล.อ.ประยุทธ์ พล.อ.ประวิตร วงษ์สุวรรณ รองนายกฯและ พล.อ.อนุพงษ์ เผ่าจินดา รมว.มหาดไทย 2.กลุ่มรัฐมนตรีที่มีคดีค้างอยู่คือนายอุตตม สาวนายน รมว.คลัง ร.อ.ธรรมนัส พรหมเผ่า รมช.เกษตรฯ นายสุริยะ จึงรุ่งเรืองกิจ รมว. อุตสาหกรรม นายวีรศักดิ์ หวังศุภกิจโกศล รมช.พาณิชย์ น.ส.มนัญญา ไทยเศรษฐ์ รมช.เกษตรฯและนายนิพนธ์ บุญญามณี รมช.มหาดไทย 3.กลุ่มที่มีคดีกบฏและเคยร่วมเดินขบวนล้มล้างรัฐบาลจากการเลือกตั้ง คือนายณัฏฐพล ทีปสุวรรณ รมว.ศึกษาธิการและนายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม และ 4.กลุ่มรัฐมนตรีถือหุ้นสื่อคือ ม.ร.ว.จัตุมงคล โสณกุล รมว.แรงงาน นายสาธิต ปิตุเตชะ รมช.สาธารณสุข และนายเทวัญ ลิปตพัลลภ รมต.ประจำสำนักนายกฯ สิ่งที่พรรคจะนำมาอภิปรายมาจากการรับฟังจากประชาชนทุกกลุ่มทั่วประเทศ,กองทัพประกาศเป็นเครื่องมือรัฐบาล,เมื่อเวลา 09.00 น. ที่สำนักงานตำรวจแห่งชาติ (สตช.) พล.อ.พรพิพัฒน์ เบญญศรีิ ผบ.ทหารสูงสุด เป็นประธานประชุม ผบ.เหล่าทัพ โดยมี พล.อ.อภิรัชต์ คงสมพงษ์ ผบ.ทบ. พล.ร.อ.ลือชัย รุดดิษฐ์ ผบ.ทร. พล.อ.อ.ชัยพฤกษ์ ดิษยะศริน ผบ.ทอ. และ พล.ต.อ.จักรทิพย์ ชัยจินดา ผบ.ตร.เข้าร่วม พ.อ.กฤษณ์ จันทรนิยม โฆษกกองทัพไทย แถลงภายหลังการประชุมว่า พล.อ.พรพิพัฒน์ได้เน้นย้ำและทำการตกลงกับ ผบ.เหล่าทัพเกี่ยวกับจุดยืนของกองทัพยังคงเป็นเครื่องมือของรัฐบาลในการแก้ไขปัญหาของประเทศ ภายใต้จุดยืนพิทักษ์ปกป้องรักษาไว้ซึ่งสถาบันของ ชาติ ศาสนา พระมหากษัตริย์ และประชาชน ขอให้กำลังพลกองทัพอดใจรอ คอยดูแลและเป็นกำลังการสนับสนุนการทำงานของรัฐบาล จะใช้ศักยภาพที่มีอยู่ทำงานภายใต้จุดยืนที่ได้กล่าวไปข้างต้น,ศรีสุวรรณ ย้ำ ช่อ ผิดจริยธรรม,ที่สำนักงานผู้ตรวจการแผ่นดิน นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย เปิดเผยว่า ได้เข้าให้ถ้อยคำกับคณะทำงานของคณะกรรมการ ป.ป.ช.กรณีกล่าวหา น.ส.พรรณิการ์ วานิช ส.ส.บัญชีรายชื่อพรรคอนาคตใหม่ โพสต์ข้อความผ่านเฟซบุ๊กลักษณะแสดงออกที่ไม่บังควรต่อสถาบันพระมหากษัตริย์ อาจเข้าข่ายความผิดฐานฝ่าฝืน หรือไม่ปฏิบัติตามมาตรฐานทางจริยธรรมอย่างร้ายแรง ได้ชี้ให้คณะทำงาน ป.ป.ช.เห็นว่า น.ส.พรรณิการ์ไม่เคยลบข้อความ แม้ว่าบางข้อความจะผ่านมา 9 ปีแล้ว หรือโพสต์ล่าสุดปี 2558 ยังคงอยู่ ดังนั้นจึงเห็นว่าความผิดของ น.ส.พรรณิการ์ยังคงอยู่แม้ว่าจะได้เป็น ส.ส.แล้ว,จ่อยื่นอัยการฟ้องทำเสียเอกราช,นายศรีสุวรรณกล่าวอีกว่า วันที่ 19 ก.ค. จะยื่นคำร้องต่ออัยการสูงสุดให้ตรวจสอบกรณีที่นายธนาธร จึงรุ่งเรืองกิจ ส.ส.บัญชีรายชื่อและหัวหน้าพรรคอนาคตใหม่ และ น.ส.พรรณิการ์ เดินทางไปให้สัมภาษณ์กับสื่อต่างชาติในต่างประเทศ มีเนื้อหาว่าจะให้สหรัฐอเมริกามาช่วยสร้างประชาธิปไตยให้ประเทศ เข้าข่ายกระทำความผิดตามประมวลกฎหมายอาญามาตรา 119 ที่ระบุว่าผู้ใดกระทำการใดๆเพื่อให้ราชอาณาจักรหรือส่วนหนึ่งของราชอาณาจักรตกไปอยู่ใต้อำนาจอธิปไตยของรัฐต่างประเทศ หรือเพื่อให้เอกราชของรัฐเสื่อมเสียไป ต้องระวางโทษประหารชีวิตหรือจำคุกตลอดชีวิต และมาตรา 127 ประกอบรัฐธรรมนูญมาตรา 49 แม้ว่าเรื่องดังกล่าวจะไปเกิดขึ้นนอกราชอาณาจักร แต่ถือว่ามีความผิดตาม พ.ร.บ.ความมั่นคงฯ
เปิดเทอม ครม. ประยุทธ์ 2 คึกคัก รมต.แห่ไหว้สิ่งศักดิ์สิทธิ์ เอาฤกษ์เอาชัย บิ๊กป๊อก กำชับ 2 รมช.ทำงานเป็นทีม ไม่มีแบ่งแยก 